hotchpotch/miracl-hf-unified huggingface dataset:
চিতাবাঘ
চিতাবাঘ ("Panthera pardus") বা গুলবাঘ ফেলিডি গোত্রের অন্তর্গত এক প্রজাতির শ্বাপদ। সাব-সাহারান আফ্রিকার বিস্তীর্ণ এলাকাজুড়ে চমৎকার এ প্রাণীটি দেেখা যায়। আবাসস্থল ধ্বংস, শিকারের অভাব আর চোরাশিকারের ফলে সারা দুনিয়ায় প্রজাতিটি আশঙ্কাজনক হারে কমে আসছে। সে কারণে বন্যপ্রাণী সংরক্ষণ বিষয়ক সংস্থা আইইউসিএন চিতাবাঘকে প্রায়-বিপদগ্রস্ত বলে ঘোষণা করেছে। হংকং, সিঙ্গাপুর, কুয়েত, সিরিয়া, লিবিয়া ও তিউনিসিয়ায় চিতাবাঘ আজ আঞ্চলিকভাবে বিলুপ্ত। "প্যানথেরা" গণের মোট চারটি "বড় বিড়ালের" মধ্যে চিতাবাঘই সবচেয়ে ছোট; অন্য তিনটি হল বাঘ, সিংহ ও জাগুয়ার।।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বৃহদাকার ও বলিষ্ঠ এই বিড়াল জাতীয় প্রাণিটির দেহ সরু, লেজ দীঘল এবং পদচতুষ্টয় হ্রস্বাকৃতির হয়ে থাকে। মাথাসহ দেহের দৈর্ঘ্য ১৬০ সেন্টিমিটার ও লেজ ১০০ সেন্টিমিটার পর্যন্ত হয়ে থাকে। পুরুষ চিতাবাঘের শরীর মাদী চিতাবাঘের তুলনায় বৃহদাকার। পুরুষ চিতাবাঘের ওজন ১৭ থেকে ৫৮ কিলোগ্রাম এবং মাদী চিতাবাঘের ওজন ৩১ থেকে ৬৫ কিলোগ্রাম অবধি পাওয়া গেছে। চিতাবাঘের কান গোলাকৃতি। কানের পশ্চাৎদেশ কৃষ্ণাভ যাতে সাদা ছোপ রয়েছে। মস্তক তুলনামূলকভাবে ক্ষুদ্রকার, উত্তল। পিষ্ঠদেশ খাটো, কোমল। এর লোম মসৃণ, খাটো। রঙ স্বর্ণাভ থেকে পিঙ্গল কিংবা কমলা-তামাটে হয়ে থাকে। দেহপার্শ্বের তুলনায় পশ্চাৎদেশ কিছুটা কালচে। সারা শরীরে কালো ছোপ থাকায় একে চিত্রল দেখায়। দেহতল এবং পদদেশ সাদাটে। চিতাবাঘের গাত্রবর্ণে কালচে ভাব থাকলেও অধিকাংশ এলাকা বাদামী।
চিতাবাঘের বৈজ্ঞানিক নাম Panthera pardus (Linnaeus, 1758) আর চিতার বৈজ্ঞানিক নাম Acinonyx jubatus (Schreber, 1775)। ব্যতিক্রম প্রজাতি ছাড়াও দু’টি প্রাণীর মধ্যে উল্লেখযোগ্য বৈশিষ্টগত পার্থক্য হচ্ছে চিতার গায়ে কালো ছোপ থাকে, আর চিতাবাঘের গায়ে কালো ছোপ থাকলেও তা অনেকটা বলায়াকৃতির। অধিকন্তু চিতা রোগা ও লম্বাটে আর চিতাবাঘ বাঘের ন্যায় তুলনামূলকভাবে মোটাসোটা শরীরের।
চিতা
চিতা ("Acinonyx jubatus") ফেলিডি পরিবারের অন্তর্ভুক্ত একটি স্তন্যপায়ী প্রাণী। এটি অ্যাসিনোনিক্স গোত্রের অন্তর্ভুক্ত। চিতা পৃথিবীর দ্রুততম স্থল প্রাণী। চিতাবাঘ ও চিতা এক নয়।
চিতা ৯০-১১০ কি.মি./ঘন্টা বেগে ছুটতে। এদের ত্বরণ মারাত্বক। মাত্র ৩ সেকেন্ড এদের বেগ ০ থেকে ৯০ কি.মি./ঘন্টা হতে পারে।
কর্ডাটা
কর্ডাটা বা কর্ডাটা পর্ব বলতে মেরুদন্ডী বা ভার্টিব্রাটা (Vertibrata) জাতীয় সমস্ত প্রজাতি এবং অমেরুদন্ডী বা ইনভার্টিব্রাটা (Invertibrata)-এর অন্তর্ভুক্ত বিশেষ কিছু প্রাণীগোষ্ঠীকে বোঝায়। গ্রিক শব্দ chorde এর মানে দড়ি বা বাদ্যযন্ত্রের তন্ত্রী। এই পর্বভুক্ত প্রাণীদের জীবনচক্রের কোনো না কোনো দশায় নোটোকর্ড নামক একটি স্থিতিশীল অঙ্গ থাকে যার গঠনও দড়ির অনুরূপ। তাই এই পর্বের নাম কর্ডাটা। মেরুদন্ডী প্রাণীদেহে এই নোটোকর্ডই বয়ঃপ্রাপ্ত অবস্থায় মেরুদন্ডের সৃষ্টি করে। কর্ডাটা পর্বে প্রজাতির সংখ্যা প্রায় ৪৫ হাজার।
যেসব প্রাণিদের জীবনে কোন না কোন পর্যায়ে পৃষ্ঠ-মধ্যরেখা বরাবর দন্ডাকার ও স্থিতিস্হাপক "নটোকর্ড" থাকে তাদের কর্ডাটা বলে।
মেরু ভালুক
মেরু ভালুক ("Ursus maritimus") এক প্রজাতির ভালুক। এটি পৃথিবীর বৃহত্তম শ্বাপদ। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন।
বিভিন্ন জলচর ও স্থলজ প্রানী, 
যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার।
উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি।
এদের চামড়া পুরু। এদের লোম সাদা। এদের চামড়ার নিচে পুরু চর্বিস্তর থাকে। এসব কারনে এরা প্রচণ্ড ঠান্ডায়ও টিকে থাকতে পারে। শীতের শুরুতে এদের চামড়ার চর্বিস্তর আরও বেড়ে যায়। এরা চমৎকার সাঁতারু। এদের থাবা অনেক বড়। এরা প্রচণ্ড ঠান্ডায় পানিতেও মানিয়ে নিতে পারে।
দ্বিপদ নামকরণ
দ্বিপদী নামকরণ বলতে বোঝায় দুটি পদের সমন্বয়ে উদ্ভিদ ও প্রাণীর বৈজ্ঞানিক নাম করনের পদ্ধতি। এই নামকরণ ল্যাটিন ভাষায় করা হয় এবং এর দুইটি অংশ থাকে। গণ নামের শেষে প্রজাতিক পদ যুক্ত করে প্রতিটি জীবের নামকরণের পদ্ধতিকে দ্বিপদ নামকরণ বলে। এই নামকে বৈজ্ঞানিক নামও বলা হয়। "Systema Naturae" গ্রন্থের দশম সংস্করণে (১৭৫৮) ক্যারোলাস লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন।
সাধারণ নাম → বৈজ্ঞানিক নাম
১। গোলআলু Solanum tuberosum
২। পেঁয়াজ Allium cepa
৩। ধান Oryza sativa
৪। জবা Hibiscus rosa-sinensis
৫। পাট Corchorus capsularis
৬। আম Mangifera indica
৭। কাঁঠাল Artocarpus heterophyllus
৮। শাপলা Nymphaea nouchali
৯। রুই মাছ Labeo rohita
১০। কাতলা Catla catla
১১। সিংহ Panthera leo
১২। রয়েল বেঙ্গল টাইগার Panthera tigris
১৩। ম্যালেরিয়া জীবাণু Plasmodium vivax
১৪। আরশোলা Periplaneta americana
১৫। মৌমাছি Apis indica
১৬। ইলিশ Tenualosa ilisha
১৭। কুনোব্যাঙ Bufo/Duttaphrynus
melanostictus
১৮। দোয়েল Copsychus saularis
১৯। মানুষ Homo sapiens
২০। কলেরা জীবাণু Vibrio cholerae
২১। গম Triticum aestivum
২২। ভুট্টা Zea mays
২৩। মসুর Lens culinaris
২৪। ছোলা Cicer arietinum
২৫। মোটর Pisum sativum
২৬। সোনামুগ Vigna radiate
২৭। মাসকলাই Vigna mungo
২৮। খেসারী Lathyrus sativus
২৯। সয়াবিন Glycine max
৩০। তিল Sesamum indicum
শ্রেণী (জীববিদ্যা)
শ্রেণী হচ্ছে জীববিদ্যার একটি বিশেষ শ্রেণীবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণীবিন্যাসের ক্রমটি হচ্ছে জগত, বিভাগ, শ্রেণী, বর্গ, গোত্র, গণ ও প্রজাতি। অন্যান্য ধাপের মত শ্রেণীর ও উপধাপ রয়েছে যা উপশ্রেণী নামে পরিচিত।
পর্ব (জীববিজ্ঞান)
পর্ব হচ্ছে জীববিদ্যার একটি বিশেষ শ্রেণীবিন্যাসবৈদ্যিক ধাপ যা জগৎের নিচে ও শ্রেণীর উপরে অবস্থান করে।
প্রাণী জগতের পর্বসমূহকে দুুুুটি ভাগে বিভক্ত করা যায়। যথা
1.মেজর ফাইলা বা প্রধান পর্ব ।
2.মাইনর ফাইলা বা গৌণ পর্ব।
মুুুখ্য পর্ব মোট নয়টি।এগুলো হল:
অবশিিষ্ট গুুুুলো গৌণ । এদের সংখ্যা প্রায় 25 টি । সেগুলো হল:
জগৎ (জীববিদ্যা)
জগৎ বা রাজ্য হচ্ছে জীববিদ্যার একটি বিশেষ শ্রেণীবিন্যাসবিদ্যার দ্বিতীয় বৃহত্তম ট্যাক্সনমিক ধাপ যা বর্গের উপরে ও পর্বের নিচে অবস্থান করে।
সভ্যতার শুরু থেকে এপর্যন্ত জীবজগতকে শ্রেণিবিন্যাস করার জন্য বহু উদ্যোগ নেওয়া হয়েছে। শুরুতে শ্রেণিবিন্যাসের ভিত্তি বিজ্ঞানসম্মত ছিল না। তখন শ্রেণিবিন্যাস ছিল মূলত আমাদের প্রয়োজন ভিত্তিক। যেমনঃ খাদ্য, আশ্রয় এবং পোষাকের জন্য। অ্যারিস্টটল সর্বপ্রথম কিছুটা বিজ্ঞানসম্মত ভিত্তির উপর শ্রেণীবিন্যাস করার উদ্যোগ নেন। তিনি কিছু সাধারণ অঙ্গসংস্থানগত (morphological) বৈশিষ্ট্যের উপর ভিত্তি করে উদ্ভিদদের তিনটি বিভাগে ভাগ করেন - বৃক্ষ (trees), গুল্ম (shrubs) এবং লতা (herbs)। তিনি প্রাণীদের দুটি বিভাগে ভাগ করেন - লাল রক্তযুক্ত প্রাণী এবং লাল রক্তবিহীন প্রাণী।
ক্যারোলাস লিনিয়াসের সময়ে উদ্ভিদ রাজ্য এবং প্রাণী রাজ্য - এই দুই রাজ্যের শ্রেণিবিন্যাস গঠিত হয়। এই দুই রাজ্যের শ্রেণিবিন্যাস বিংশ শতক পর্যন্ত ব্যবহৃত হয়েছে। কিন্তু, এই দুই রাজ্যের শ্রেণিবিন্যাস পদ্ধতি প্রোক্যারিওট এবং ইউক্যারিওটদের, এককোষী এবং বহুকোষীদের, সালোকসংশ্লেষকারী (সবুজ শৈবাল) এবং ক্লোরোফিলবিহীন পরভোজী (ছত্রাক) জীবদের পৃথক করেনি। জীবজগতকে উদ্ভিদ রাজ্যে এবং প্রাণী রাজ্যে শ্রেণিবিন্যাস খুব সরলভাবে করা হয়েছিল এবং বুঝতেও সহজ ছিল। কিন্তু, বিপুল সংখ্যক জীব উদ্ভিদ বা প্রাণী রাজ্যের একটার মধ্যেও পড়ছিল না। তাই, দীর্ঘকাল যাবৎ ব্যবহৃত হওয়া দুই রাজ্যের শ্রেণিবিন্যাস পদ্ধতি অপর্যাপ্ত বলে পরিগণিত হল। 
জগতকে পাঁচটি ভাগে ভাগ করা হয়েছে ৷ যথাঃ
বর্গ (জীববিদ্যা)
বর্গ হচ্ছে জীববিদ্যার একটি বিশেষ শ্রেণীবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে।
জার্মান উদ্ভিদবিজ্ঞানী আউগুস্টুস কুইরিনুস রিভিনুস ১৬৯০-এর দশকে উদ্ভিদের শ্রেণীকরণ করেন ও এ নিয়ে ধারাবাহিক কিছু রচনা প্রকাশিত করেন। সেখানেই প্রথমবারের মত শ্রেণীবিন্যাসের আলাদা ধাপ হিসেবে "বর্গ" ধারণাটি প্রথম ব্যবহার করা হয়। পরবর্তীতে সুয়েডীয় জীববিজ্ঞানী কার্ল লিনিয়াস ১৭৩৫ সালে তাঁর "সিস্তেমা নাতুরায়ে" গ্রন্থে উদ্ভিদ ও প্রাণীজগতের শ্রেণীকরণ করতে গিয়ে "বর্গ" ধারণাটিকে সমন্বিতভাবে সর্বত্র প্রয়োগ করেন।
টুনা (মাছ)
টুনা হচ্ছে স্কমব্রিডি পরিবারের বিভিন্ন প্রজাতির খাদ্যোপযোগী সামুদ্রিক মাছ। পাঁচটি বর্গে টুন্নিনি পনেরটি প্রজাতিতে বিভক্ত।
শ্রেণীবিন্যাসবিদ্যা (জীববিজ্ঞান)
শ্রেণীবিন্যাসবিদ্যা বিজ্ঞানের একটি শাখা যা জীবজগতের বিভিন্ন সদস্যদের যথাক্রমে সনাক্তকরণ ও নামকরণ করে বিভিন্ন দল-উপদলে বা স্তরে পর্যায়ক্রমে সাজিয়ে শ্রেণীবিন্যাস করে। নামকরণের ক্ষেত্রে দ্বিপদ নামকরণ নীতি অনুসৃত হয়। যেমন মানুষ একটি স্তন্যপায়ী, মেরুদণ্ডী শ্রেণীর প্রাণী এবং মানুষের বৈজ্ঞানিক নাম "হোমো স্যাপিয়েন্স"।
আজ পর্যন্ত বিভিন্ন উদ্ভিদের প্রায় চার লক্ষ ও প্রাণীর প্রায় তের লক্ষ প্রজাতির নামকরণ ও বর্ণনা করা হয়েছে। তবে এ সংখ্যা চূড়ান্ত নয়। কেননা, প্রায় প্রতিদিনই আরও নতুন নতুন প্রজাতির বর্ণনা সংযুক্ত হচ্ছে। অনুমান করা হয় যে, ভবিষ্যতে সব জীবের বর্ণনা শেষ হলে এর সংখ্যা দাঁড়াবে প্রায় এক কোটিতে। জানা, বোঝা ও শেখার সুবিধার্থে এই অসংখ্য জীবকে সুষ্ঠুভাবে বিন্যাস করা বা সাজানোর প্রয়োজন। জীবজগৎকে একটি স্বাভাবিক নিয়মে শ্রেণীবিন্যাস করার প্রয়োজনীয়তা অবশ্য অনেক আগেই প্রকৃতিবিদগণ অনুভব করেছিলেন। সেই প্রয়োজনের তাগিদেই জীববিজ্ঞানের স্বতন্ত্র শাখা হিসেবে এখন গড়ে উঠেছে শ্রেণীবিন্যাসবিদ্যা।
শ্রেণীবিন্যাসের মূল লক্ষ্য মূলত একটাই। তা হচ্ছে: এই বিশাল ও বৈচিত্র‍্যময় জীবজগৎকে সহজভাবে অল্প পরিশ্রমে এবং অল্প সময়ে সঠিকভাবে জানা।
শ্রেণীবিন্যাসবিদ্যার উদ্দেশ্য হলো: প্রতিটি জীবের দল ও উপদল সম্বন্ধে জ্ঞান আহরণ করা। জীবজগতের ভিন্নতার প্রতি আলোকপাত করে আহরিত জ্ঞানকে সঠিকভাবে সংরক্ষণ করা, পূর্ণাঙ্গ জ্ঞানকে সংক্ষিপ্তভাবে উপস্থাপন করা এবং প্রতিটি জীবকে শনাক্ত করে তার নামকরণের ব্যবস্থা করা, সর্বোপরি জীবজগৎ ও মানব কল্যাণে প্রয়োজনীয় জীবসমূহকে শনাক্ত করে তাদের সংরক্ষণ অথবা প্রজাতিগত সংখ্যা বৃদ্ধির ব্যবস্থা নেওয়া।
শ্রেণীবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ কার্ল লিনিয়াস (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের অ্যানাটমির অধ্যাপক নিযুক্ত হয়েছিলেন।বিভিন্ন ধরণের উদ্ভিদ, বিশেষ করে ফুল সংগ্রহ ও জীবের শ্রেণীবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণীবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" গ্রন্থের দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।
আহাগ্‌গার পর্বতশ্রেণী
আহাগ্‌গার পর্বতশ্রেণী () দক্ষিণ আলজেরিয়াতে, সাহারা মরুভূমির কেন্দ্রে, কর্কট ক্রান্তির কাছে অবস্থিত একটি মালভূমি অঞ্চল, যার । এটি একটি ঊষর, মরুময়, পাথুরে উচ্চভূমি অঞ্চল, যার গড় উচ্চতা ৯০০ মিটার। তাহাত পর্বত এর সর্বোচ্চ বিন্দু, যার উচ্চতা সমুদ্র সমতল থেকে ২,৯০৮ মিটার। পর্বতমালাটির দক্ষিণ-পশ্চিম প্রান্তে মরূদ্যান শহর তামানরাসেত অবস্থিত।
বর্তমানে আহাগ্‌গার পর্বতশ্রেণী আলজেরিয়াতে পর্যটকদের জন্য একটি অন্যতম আকর্ষণ। এখানে ১৯৮৭ সালে একটি জাতীয় উদ্যান প্রতিষ্ঠা করা হয়।
জিব্রাল্টার প্রণালী
জিব্রাল্টার প্রণালী () পূর্বে ভূমধ্যসাগরকে পশ্চিমে আটলান্টিক মহাসাগরের সাথে সংযোগকারী সমুদ্র প্রণালী। এটি উত্তর আফ্রিকাকে দক্ষিণ-পশ্চিম ইউরোপের আইবেরীয় উপদ্বীপ থেকে পৃথক করেছে। প্রণালীটি ৬০ কিলোমিটার দীর্ঘ এবং এর প্রস্থ অবস্থানভেদে ১৩ থেকে ৩৯ কিলোমিটার হতে পারে। প্রণালীর মধ্য দিয়ে একটি ৮ কিলোমিটার প্রশস্ত ও ৩০০ মিটার গভীর চ্যানেল চলে গেছে।
জিব্রাল্টার প্রণালী দিয়ে অনবরত আটলান্টিক মহাসাগর থেকে পানি ভূমধ্যসাগরে প্রবেশ করছে এবং পশ্চিমমুখী একটি অন্তঃপ্রবাহ ভূমধ্যসাগরের লবনাক্ত পানি আটলান্টিক মহাসাগরে বয়ে নিয়ে যাচ্ছে।
জিব্রাল্টার প্রণালীর পূর্ব প্রান্তে "হার্কিউলিসের স্তম্ভসমূহ" নামের একজোড়া শৈলান্তরীপ রয়েছে। উত্তরেরটি জিব্রাল্টারের শিলা এবং দক্ষিণেরটি জাবাল মুসা নামে পরিচিত।
রিবোফ্লাভিন
রিবোফ্লাভিন (Riboflavin), শরীরে কার্বোহাইড্রেট, স্নেহ এবং প্রোটিনের পরিপাক ও ব্যবহারে এবং শক্তি উৎপাদনের জন্য অপরিহার্য একটি পদার্থ। এটি ভিটামিন বি২ নামেও পরিচিত। ত্বকের স্বাস্থ্যের জন্য এটি অত্যন্ত গুরুত্বপূর্ণ। কিডনীর উপরে অবস্থিত অ্যাড্রিনাল গ্রন্থিতে কিছু বিশেষ হরমোন উৎপাদনেও এটি প্রয়োজনীয়। রিবোফ্লাভিন পানিতে দ্রবণীয়। এটি শরীরে জমা হয় না এবং ঘাম বা প্রস্রাবের সাথে শরীর থেকে বেরিয়ে যায় বলে সর্বদা এটিকে শরীরে যোগান দিতে হয়।
দুধ, পনির, দই, মাংস, কলিজা, সবুজ শাকপাতা, ডিম ইত্যাদি রিবোফ্লাভিনের ভাল উৎস। খাবারে রিবোফ্লাভিনের অভাব ঘটলে ত্বকে প্রদাহ, খুশকি, ঘা, ইত্যাদির প্রকোপ বেড়ে যায়। অবসাদ, চোখে জ্বালাপোড়া, মুখের ভেতরে ঘা, ঠোঁট ফেটে যাওয়া ইত্যাদি ঘটে থাকে।
পশ্চিম ইউরোপীয় সজারু
পশ্চিম ইউরোপীয় সজারু এরিনাসিয়াস গণের এক পরজাতির সজারু।
পরিবার (জীববিজ্ঞান)
গোত্র বা পরিবার (লাতিন: "familia, ফামিলিয়া") জীববৈজ্ঞানিক শ্রেণীবিন্যাসের একটি ধাপ। জীববিজ্ঞানে শ্রেণীবিন্যাস বলতে বোঝায়:কিভাবে একটি গোত্র নির্ধারণ করা যাবে বা কোন কোন বৈশিষ্ট্যের ভিত্তিতে একটি গোত্র নির্ধারণ করা হয় তা সম্পূর্ণ নির্ভর করে শ্রেণীবিন্যাসবিদের উপর। গোত্র নির্ধারণের ব্যাপারে কোন ধরাবাঁধা নিয়ম নেই। অনেকসময় একাধিক শ্রেণীবিন্যাসবিদ একই গোত্রের ব্যাপারে ভিন্ন মত ব্যক্ত করলে মতভেদের সৃষ্টি। তবে বেশিরভাগ ক্ষেত্রেই শ্রেণীবিন্যাসবিদগণ একটি বৈশ্বিক নীতিমালা মেনে চলেন এবং কয়েকটি বাদে অধিকাংশ গোত্রের ব্যাপারে তারা একমত পোষন করেন।
ওর্ফেউস
অর্ফিয়াস বা ওর্ফেউস (প্রাচীন গ্রিক ভাষায়: Ὀρφεύς "ওর্ফ়েউ্যস্‌", ইংরেজি রূপ: Orpheus "অর্ফ়িয়াস্‌") একটি গ্রিক পৌরাণিক চরিত্র। ওর্ফেউস একজন বিখ্যাত গায়ক ছিলেন। অ্যাপোলোর ঔরসে মিউজ ওপের গর্ভে ওর্ফেউস জন্মগ্রহণ করেন।
ক্রোনোস
ক্রোনোস (প্রাচীন গ্রিক ভাষায়: Κρόνος "ক্রোনোস্‌") ছিলেন উরানোস ও গাইয়ার সন্তান। তিতানদের মধ্যে ক্রোনোস ছিল সর্বকনিষ্ঠ। ক্রোনোস তার মা গাইয়ার প্ররোচনায় নিজের পিতা উরেনোসকে কাস্তে এবং হারপ দিয়ে শিশ্ন চ্ছেদন করে সিংহাসন দখল করলে উরেনোস তাকে অভিশাপ দেন যে, ক্রোনোস নিজের পুত্র দ্বারা সিংহাসনচ্যুত হবেন। ক্রোনোস আপন বোন রেয়াকে বিয়ে করে ও এই বিয়ের ফলে জিউস, পোসাইডন, হেডিস, হেরা, দিমিতির, ও হেস্তিয়ার জন্ম হয়। পরবর্তীতে ক্রোনোসের পুত্র জিউস, পোসাইডন এবং হেডিস তিন ভাই যথাক্রমে স্বর্গমর্ত্য, সমুদ্র ও পাতালপুরী ভাগ করে নেন ক্রোনোসকে বিতাড়িত করে তার্তারুসে বন্দি করে।
গ্রিক পুরাণ মতে ক্রোনাস ইউরেনাস এর পুত্র ।
তিতান
গ্রীক পুরাণে, তিতান বা টাইটান (Greek: , "Titán", , "Titânes") এবংTitanesses (or Titanides; Greek: , "Titanís", , "Titanídes") রা হল প্রাচীন গ্রীক দেবতাদের ব্বংশধর এবং দ্বাদশ অলিম্পিয়ানদের পূর্ববর্তী স্বর্গীয় স্বত্তা। অথরিস পর্বতে অবস্থানকারী গায়া (ধরিত্রি মাতা) এবং ইউরেনাসের (মহাকাশ পিতা) প্রথম বারো জন সন্তান এই তিতানদের অন্তর্ভৃক্ত। এই দেবতারা স্বর্ণযুগে প্রথম প্যান্থিয়নের শাসক ছিলেন।
তিন জন শতভুজ দৈত্য ও তিন জন কুক্লোপ্স এর পর ইউরেনাসের ঔরসে গেইয়ার গর্ভে বারোজন দৈত্য জন্ম নেয়। এদেরকে তিতান বা টাইটান (প্রাচীন গ্রিক ভাষায়: Τιτάν "তিতান্‌", ইংরেজি রূপ: Titan "টায়্‌টান্‌") বলা হয়। এদের নামগুলো হল - অকেয়ানোস, তেথুস, হুপেরিয়ন, থেইয়া, কয়উস, ফয়বে, ক্রোনুস, রেয়া, নেমোসাইনে, থেমিস, ক্রিউস ও ইয়াপেতুস।
সেভেন (চলচ্চিত্র)
সেভেন (; SE7EN নামেও পরিচিত, ) ১৯৯৫ সালে মুক্তিপ্রাপ্ত মার্কিন অপরাধ থ্রিলার চলচ্চিত্র। এর পরিচালক ডেভিড ফিঞ্চার এবং রচয়িতা "অ্যান্ড্রু কেভিন ওয়াকার"। সাত মহাপাপের ধারণায় উদ্বুদ্ধ হয়ে তারা ধারাবাহিক খুনের তদন্ত করেন এক প্রবীণ ও এক নবীন গোয়েন্দা পুলিশ। এ নিয়েই কাহিনী।
গোয়েন্দা "উইলিয়াম সমারসেট" কিছুদিনের মধ্যেই অবসর নেবেন। তার বদলি হিসেবে আসেন গোয়েন্দা "ডেভিড মিল্‌স"। ঠিক এই সময়েই শহরে "সাত মহাপাপ"-কেন্দ্রিক খুনগুলো ঘটতে শুরু করে। তারা দুজনেই তদন্তে নেমে যান। পুরো সিনেমায় তদন্ত ও ধাওয়া পাল্টা ধাওয়ার একটি সপ্তাহ দেখানো হয়েছে। সাত মহাপাপে পাপী সাতজন নিহত হয় বলেই এর নাম "সেভেন" (সাত)।১৯৯৫ সালের ২২শে সেপ্টেম্বর সেভেন ২,৪৪১ টি থিয়েটারে মুক্তি পায়। মুক্তির সপ্তাহে এর মোট আয় ছিল ১৩.৯ মিলিয়ন মার্কিন ডলার। উত্তর আমেরিকায় এর মোট আয় ছিল ১০০.১ মিলিয়ন ডলার, এছাড়া বিশ্বের অন্যান্য দেশ থেকে মোট আয় হয়েছে ২২৭.১ মিলিয়ন ডলার। এতে এর মোট আয়ের পরিমাণ দাড়িয়েছে ৩২৭.৩ মিলিয়ন মার্কিন ডলারে।
সমালোচকরাও এ ছবির প্রশংসা করেছিলেন। বর্তমান রটেন টম্যাটোস এ এর রেটিং ৮৪%। গ্যারি আর্নল্ড এর চরিত্রায়নের প্রশংসা করেছেন। শিলা জনসন ফ্রিম্যানের অভিনয়ের উচ্ছসিত প্রশংসা করেছেন। অনেকেই মনে করেন, এই সিনেমায় ফ্রিম্যানের অভিনয় বিশেষ প্রশংসার দাবীদার। জনসন ফ্রিম্যান সম্পর্কে বলেন, "the film belongs to Freeman and his quiet, carefully detailed portrayal of the jaded older man who learns not to give up the fight"।
গ্রিক আদ্যকালীন দেবতাগণ
যেসব গ্রিক দেবতারা মলিক, অরথাত যারা বৈশ্বিক ডিম হতে প্রথম বেরিয়ে এসেছিল তাদেরকে গ্রিক আদ্যকালীন দেবতাগণ বলা হয়।
দ্য ড্রিমার্স (চলচ্চিত্র)
দ্য ড্রিমার্‌স (ইংরেজি ভাষায়: The Dreamers) ব্রিটেন ও ফ্রান্সের যৌথ প্রযোজনায় নির্মীত নাট্য চলচ্চিত্র যা ২০০৩ সালে মুক্তি পায়। ছবিটির পরিচালক বেরনার্দো বেরতোলুচ্চি। এর চিত্রনাট্য লেখা হয়েছে Gilbert Adair এর উপন্যাস "দ্য হলি ইনোসেন্ট্‌স" অবলম্বনে। চিত্রনাট্য অবশ্য Adair নিজেই লিখেছেন। ভাই-বোনের মধ্যে খুব অন্তরঙ্গ সংসর্গ, নগ্নতা ও সামাজিক ট্যাবু হিসেবে বিবেচিত যৌন সম্পর্ক প্রদর্শনের জন্য যুক্তরাষ্ট্রে এর রেটিং ছিল "এনসি-১৭"। অবশ্য ইতালিতে এই একই ছবির রেটিং ছিল "ভিএম১৪"।
মার্কিন এক্সচেঞ্জ ছাত্র ম্যাথিউ ফরাসি ভাষা শেখার জন্য প্যারিসে আসে। আসার পর এ পর্যন্ত তার সাথে কারও বন্ধুত্ব হয়নি। সে সিনেমা, বিশেষত ক্লাসিক সিনেমার খুব ভক্ত। এই সুবাদে নিয়মিতই Cinémathèque Française এ যায়। এই থিয়েটারেই তার সাথে দুই ভাই-বোন থেও এবং ইসাবেল এর পরিচয় হয়। তাদের বন্ধুত্ব খুব দ্রুত গাঢ় হয়ে উঠে। একসময় সে থেও এবং ইসাবেল এর অতিরিক্ত অন্তরঙ্গ সম্পর্কের বিষয়টি টের পায়। এমনকি এই ভাই-বোন সম্পূর্ণ নগ্ন হয়ে এক বিছানায় রাত্রি যাপন করে। কিন্তু তাদের মধ্যে কোন রতিক্রিয়া চলেনি। একসময় ম্যাথিউ ও ইসাবেল এর মধ্যে যৌন সম্পর্ক গড়ে উঠে। ধীরে ধীরে ম্যাথিউ ভাই-বোন দুজনেরই প্রেমে পড়ে যায়। তারা সমাজ থেকে বিচ্ছিন্ন হয়ে বাসায় অন্তর্মুখী জীবন যাপন করতে থাকে। চলমান ছাত্র আন্দোলনকে এড়িয়ে চলে। কিন্তু একসময় বাস্তবতার মুখোমুখী হতে বাধ্য হয়। বাস্তবতা তাদের অন্তর্মুখী নিবিঢ় সম্পর্ক ভেঙে দেয়।
শতভুজ দৈত্য
গ্রিক পুরাণে, তিনজন শতভুজ দৈত্য (প্রাচীন গ্রিক ভাষায়: Ἑκατόγχειρες "হেকাতোংখেইরেস্‌", আধুনিক গ্রিক ভাষায়: Εκατόγχειρες "একাতোংখ়িরেস্‌") হচ্ছে আদি আকাশ দেবতা ইউরেনাস ও ধরিত্রীমাতা গেইয়ার সর্বজেষ্ঠ্য সন্তান। তাদের ১০০টি করে বাহু ছিল। তাদের নামগুলো হল-কত্তাস ("হিংস্র"), গিয়েস ("বড় উপাঙ্গ বিশিষ্ট"), ও ব্রিয়ারিয়াস ("বলিষ্ঠ")। তাদের পিতা ইউরেনাস দেখল যে তারা ভয়ানক দানব, তাই ইউরেনাস তাদের তিনজনকে তার্তারাসের অতল গহ্বরে বন্দী করল। এতে ধরিত্রীমাতা গেইয়া ইউরেনাসের ওপর খুব রেগে গেল এবং তার পুত্র ক্রোনাসকে ইউরেনাসকে সিংহাসনচ্যুত করার জন‌্য প্ররোচনা দিতে লাগল। এর ফলে পরবর্তীতে ইউরেনাস আপন পুত্র ক্রোনাসের হাতে সিংহাসনচ্যুত হয়। ক্রোনাস তার অগ্রজ শতভুজ দৈত্যদের তার্তারাস থেকে মুক্ত করে তাদেরই সাহায্যে ইউরেনাসের শিশ্ন ছেদন করে ইউরেনাসকে সিংহাসনচ্যুত করে। কিন্তু ক্রোনাস সিংহাসনে বসেই শতভুজ দৈত্যদের আবারও তার্তারাসে বন্দী করে এবং সেখানে ক্রোনাস ক্যাম্পে নামক এক দানবীকে কারারক্ষী হিসাবে নিযুক্ত করে। পরবর্তীতে জিউস দানবী ক্যাম্পেকে হত্যা করে তাদেরকে তার্তারাস থেকে মুক্ত করে এবং তাদের সাহায্যে টাইটানদের পরাজিত করে ও ক্রোনাসকে সিংহাসনচ্যুত করে।
এভা গ্রিন
এভা গ্রিন () (জন্ম: ৫ই জুলাই, ১৯৮০) একজন ফরাসি চলচ্চিত্র অভিনেত্রী ও মডেল। তার জন্ম ও বেড়ে ওঠা প্যারিসে, বর্তমানে কখনও কখনও লন্ডনেও থাকেন। "ভগ" ম্যাগাজিন তাকে "killer looks, intelligence and modesty"-এর জন্য প্রশংসা করেছে আর "দি ইন্ডিপেন্ডিন্ট" ম্যাগাজিন তাকে "gothic, quirky, and sexy" হিসেবে বর্ণনা করেছে। তিনি অভিনেত্রী Marlène Jobert এর কন্যা।
গ্রিনের প্রথম সিনেমা "দ্য ড্রিমার্স"। ছবিটিতে প্রচুর নগ্ন দৃশ্য থাকার কারণে তিনি বিতর্কিত হয়ে পড়েন। অবশ্য ২০০৬ সালে "কিংডম অফ হ্যাভেন"-এ অভিনয় করে প্রশংসা কুড়ান। ২০০৬ সালের জেমস বন্ড সিনেমা "ক্যাসিনো রয়্যাল"-এ বন্ড গার্ল ছিলেন গ্রিন। এই চরিত্রের জন্য তিনি বাফটা পুরস্কার অর্জন করেন।
কাইক্লোপ্স
তিনজন শতভুজ দৈত্যের পর ইউরেনাসের ঔরসে গেইয়ার গর্ভে তিনজন সাইক্লোপস (প্রাচীন গ্রিক ভাষায়: Κύκλωψ "ক্যুক্‌লপ্‌স্‌") জন্ম নেয়। তারাও তাদের অগ্রজ শতভুজ দৈত্যদের মত দানবাকৃতি ছিল। তাদের কপালের মাঝখানে শুধুমাত্র একটি চোখ ছিল।
হেসিয়দের থিওগনি অনুযায়ী তাদের নামগুলো হল - ব্রন্তেস ("বজ্র"), স্তেরোপেস ("বজ্র") ও আর্জেস ("তীব্র-আলোকচ্ছ্টা")। হেসিয়দের থিওগনি অনুযায়ী তারা ছিল বলিষ্ঠ, বিশালদেহী, একরোখা এবং তারা কামারের কাজ করত। তাদের পিতা ইউরেনাস তাদের শক্তি দেখে ভয় পেয়ে তাদেরকেও শতভুজ দৈত্যদের মত তার্তারাসে বন্দী করে। পরে ইউরেনাসপুত্র ক্রোলাস তাদেরকে শতভুজ দৈত্য সাথে তার্তারাস থেকে মুক্ত করে কিন্তু ইউরেনাসকে সিংহাসনচ্যুত করার পরপরই তাদেরকে আবারও তার্তারাসে বন্দী করে এবং দানবী ক্যাম্পেকে কারারক্ষী হিসাবে নিযুক্ত করে। পরবর্তীতে ক্রোনাসের পুত্র জিউস তাদের মুক্ত করে তাদের সাহায্যে ক্রোনাসকে সিংহাসনচ্যুত করে। জিউসের প্রধান অস্ত্র বজ্র সাইক্লোপ্সরাই তৈরি করে দেয়। আর্জেস একে উজ্জ্বলতা দেয়, ব্রন্তেস একে দেয় শক্তি এবং স্তেরোপেস একে দেয় তীব্র-আলোকচ্ছ্টা। সমুদ্রদেবতা পোসাইডনের ত্রিশূল, চন্দ্রদেবী আর্টেমিসের ধনুক ও চাদেঁর আলোর তীর, সূর্যদেবতা অ্যাপোলোর ধনুক ও সূর্যরশ্মির তীর, পাতালদেবতা হেডিস এর শিরস্ত্রাণও সাইক্লোপ্সরা নির্মাণ করে। পরবর্তীতে সূর্যদেবতা অ্যাপোলোর হাতে সাইক্লোপ্সরা নিহত হয়। জিউস অ্যাপোলোর পুত্র অ্যাস্কিপিয়াসকে বজ্রাঘাতে বধ করায় অ্যাপোলো প্রতিহিংসাপরায়ণ হয়ে সাইক্লোপ্সদের তীর নিক্ষেপ করে হত্যা করে। এরপর জিউস পাতালপ্রদেশ থেকে সাইক্লোপ্সদের সাথে অ্যাস্কিপিয়াসকেও উদ্ধার করে আনে।
অকেয়ানোস
গ্রিক পুরাণে অকেয়ানোস (প্রাচীন গ্রিক ভাষায়: Ὠκεανός "অকেআনোস্‌") ছিলেন বারোজন তিতানদের একজন। তিনি ছিলেন সমস্ত সামুদ্রিক জলভাগের আদি দেবতা (তিতানদের পরাজয়ের পর পোসাইডন সমুদ্রের দেবতা হন)। অকেয়ানোসের সাথে তার বোন তেথুসের বিয়ে হয় এবং তেথুসের গর্ভে তার ঔরসে ৩০০০ অকেয়ানিদের জন্ম হয়। এছাড়া ওসিয়ানাস ও টেথিসের মিলনে নদী-দেবতাদেরও জন্ম হয়। প্রাচীনকালের গ্রিক ভাস-পেইন্টিং এ তাকে ষাঁড়ের মত শিংওয়ালা ও পায়ের বদলে মাছের লেজ বিশিষ্ট একজন সমুদ্র-দেবতা হিসাবে দেখানো হয়েছে।
তেথুস
গ্রিক পুরাণে তেথুস (প্রাচীন গ্রিক ভাষায়: Τηθύς "ত্যাথ্যুস্‌") ছিলেন বারোজন টাইটানদের একজন। তিনি ছিলেন সমুদ্রের আদি দেবী। তেথুসের সাথে তার ভাই ওকেয়ানুসের বিয়ে হয় এবং তার গর্ভে ওকেয়ানুসের ঔরসে ৩০০০ নদী-দেবতা ও জলপরীর জন্ম হয়।
হুপেরিয়ন
গ্রিক পুরাণে হাইপেরিয়ন বা হুপেরিয়ন (প্রাচীন গ্রিক ভাষায়: Ὑπερίων "হ্যুপেরিঅন্‌", ইংরেজি রূপ: Hyperion "হায়্‌পীরিয়ন্‌") ছিলেন বারোজন টাইটানদের একজন। তিনি ছিলেন আলোর টাইটান দেবতা। হুপেরিয়নের সাথে তার বোন থেইয়ার বিয়ে হয় এবং থেইয়ার গর্ভে তার ঔরসে এয়স, হেলিয়স ও সেলেনের জন্ম হয়।
থেইয়া
গ্রিক পুরাণে থেইয়া (প্রাচীন গ্রিক ভাষায়: Θεία "থেইআ") ছিলেন বারোজন টাইটানদের একজন। তিনি ছিলেন দৃষ্টিশক্তির টাইটান দেবী। থেইয়ার সাথে তার ভাই হাইপেরিয়নের বিয়ে হয় এবং তার গর্ভে হাইপেরিয়নের ঔরসে এয়স, হেলিয়স ও সেলেনের জন্ম হয়।
রেয়া (পৌরাণিক চরিত্র)
গ্রিক পুরাণে রেয়া (প্রাচীন গ্রিক ভাষায়: Ῥέα "রেআ") ছিলেন বারোজন তিতানদের একজন। তিনি ছিলেন একজন তিতান দেবী। রেয়ার সাথে তার ভাই ক্রোনোসের বিয়ে হয় এবং তার গর্ভে ক্রোনোসের ঔরসে জেউস, পোসেইদন, হাদেস, হেরা, দেমেতের, ও হেস্তিয়ার জন্ম হয়।
নেমোসাইনে
গ্রিক পুরাণে নেমোসাইনে ছিলেন বারোজন টাইটানদের একজন। তিনি ছিলেন স্মৃতির টাইটান দেবী। নেমোসাইনের সাথে একবার জিউস মিলিত হন এবং এর ফলে নয়জন মিউজের জন্ম হয়। মিউজেরা ছিল সুর, সঙ্গীত, নৃত্যকলার অধিষ্ঠাত্রী দেবী।
মিউজ
মিউজ (; ) হচ্ছে সঙ্গীত, সাহিত্য এবং কলার নয় জন দেবী। টাইটান দেবী নেমোসাইনের সাথে দেবতা জিউসের মিলনের ফলে মিউজদের জন্ম হয়।
থেমিস
গ্রিক পুরাণে থেমিস ছিলেন বারোজন টাইটানদের একজন। তিনি ছিলেন স্বর্গীয় আইন-কানুন ও আদেশের টাইটান দেবী। থেমিসের প্রতীক হিসেবে ন্যায়বিচারের নিক্তি ব্যবহৃত হয়। থেমিসের সাথে দেবরাজ জিউসের মিলনে তিনজন নিয়তিদেবী ও তিনজন ঋতু ও সময়ের দেবীর জন্ম হয়। চোখ বাঁধা ও একহাতে নিক্তি এবং অন্যহাতে খড়গসহ থেমিসের প্রতিমূর্তি অনেক বিচারালায়ে ন্যায়বিচারের প্রতীক হিসেবে স্থাপিত আছে।
ক্রিউস
গ্রিক পুরাণে ক্রিউস (; বা, Κριός, "ক্রিয়োস"/"ক্রিঅস") ছিলেন বারোজন টাইটানদের একজন। তিনি ছিলেন উরানোস ও গাইয়ার সন্তান এবং একজন টাইটান দেবতা। ক্রিউসের সাথে পোন্তুস এর কন্যা এউরিবিয়ার মিলনে আস্ত্রাইয়ুস, পাল্লাস ও পের্সেস নামের তিনজন পুত্রের জন্ম হয়।
এয়স
গ্রিক পুরাণে, এয়স (প্রাচীন গ্রিক ভাষায়: Έως "অ্যাঅস্‌") ঊষার টাইটান দেবী। এয়স ছিল টাইটান হাইপেরিয়ন ও থেইয়ার সন্তান। টাইটান দেবতা আস্ত্রাইয়ুস এর সাথে তার বিয়ে হয়েছিল। এই বিবাহের ফলে উত্তর, দক্ষিণ, পশ্চিম ও পূর্ব বায়ুর এবং ৫টি গ্রহের জন্ম হয়। কিন্তু এয়স ছিল ব্যভিচারী। সে অনেক মর্ত্য-মানবের সাথে মিলিত হয়েছিল। সে ওরিয়ন নামে এক দানবকে ভালবাসত। মর্ত্য-মানব টিথোনাসকে এয়স পৃথিবী থেকে অপহরণ করে স্বর্গলোক অলিম্পাসে নিয়ে আসে এবং তার অনুরোধে জিউস টিথোনাসকে অমরত্ব দান করে, কিন্তু ঈয়এ চিরযৌবন চাইতে ভুলে যান। ফলে টিথোনাস খুব তাড়াতাড়িই বুড়ি যেতে লাগল। কালক্রমে দেবতারা তাকে এক ধরনের পাখাযুক্ত পতঙ্গে রূপান্তরিত করে। টিথোনাসের ঔরসে এয়সের গর্ভে মেম্নন ও ঈম্যাথিয়নের জন্ম হয়।
হেলিয়স
গ্রিক পুরাণে, হেলিয়স ছিল সূর্যের টাইটান দেবতা। হেলিয়স ছিল টাইটান হাইপেরিয়ন ও থেইয়ার সন্তান। ওশেনিড নিয়েরার গর্ভে হেলিয়সের ঔরসে ল্যাম্পেতিয়া ও ফিথুযা নামে দুইজন জলপরী জন্মায়। মাইনস এর স্ত্রী পাসিফাও তার মেয়ে। এছাড়া হেলিয়াদেস নামে হেলিয়সের ৭ জন মেয়ে রয়েছে। ওশেলিড পার্সেইসের গর্ভে তার ঔরসে সির্সে নামে এক কন‌্যা জন্মায়।
গৌড়বঙ্গ বিশ্ববিদ্যালয়
গৌড়বঙ্গ বিশ্ববিদ্যালয় ২০০৮ সালে প্রতিষ্ঠিত পশ্চিমবঙ্গের মালদায় অবস্থিত একটি বিশ্ববিদ্যালয়। মালদা, উত্তর দিনাজপুর ও দক্ষিণ দিনাজপুর জেলার ২৮টি কলেজের প্রায় সবকটিই এই বিশ্ববিদ্যালয় কর্তৃক অনুমোদিত। একমাত্র রায়গঞ্জ ইউনিভার্সিটি কলেজ, যেটি উত্তরবঙ্গ বিশ্ববিদ্যালয় কর্তৃক অনুমোদিত, এই বিশ্ববিদ্যালয়ের অন্তর্ভুক্ত নয়।
কলকাতার নেতাজি সুভাষ মুক্ত বিশ্ববিদ্যালয়ের প্রাক্তন উপাচার্য সুরভি বন্দ্যোপাধ্যায় গৌড়বঙ্গ বিশ্ববিদ্যালয়ের প্রথম উপাচার্য নিযুক্ত হন। এই বিশ্ববিদ্যালয়ের প্রথম ভারপ্রাপ্ত রেজিস্টার হলেন উত্তরবঙ্গ বিশ্ববিদ্যালয়ের প্রাক্তন রেজিস্টার তাপসকুমার চট্টোপাধ্যায়।
২০০৮ সালের জুন মাসের দ্বিতীয় সপ্তাহে কলকাতার যাদবপুর বিশ্ববিদ্যালয় স্থাপত্য বিভাগের প্রধান সমীর রক্ষিত গৌড়বঙ্গ বিশ্ববিদ্যালয়ের প্রতীকটি প্রস্তুত করেন। এছাড়াও বিশ্ববিদ্যালয়ের প্রধান ভবনটির নকশা প্রস্তুতির দায়িত্বও তাঁরই উপর অর্পিত। বর্তমানে মালদা কলেজের স্নাতকোত্তর বিভাগে এই বিশ্ববিদ্যালয়ের কাজকর্ম চলছে।
এই বিশ্ববিদ্যালয়ে মোট ১৮টি বিষয়ে পঠনপাঠনের সুযোগ আছে। সমগ্র উত্তরবঙ্গের ছাত্রছাত্রীদের সুবিধার জন্যই এই বিশ্ববিদ্যালয়ের প্রতিষ্ঠা।
গৌড়বঙ্গ বিশ্ববিদ্যালয় অনুমোদিত ডিগ্রি কলেজগুলি জেলা অনুযায়ী নীচে উল্লেখিত:জেলা - মালদহ: 
জেলা - উত্তর দিনাজপুর: 
জেলা - দক্ষিণ দিনাজপুর:
গৌড়বঙ্গ বিশ্ববিদ্যালয় অনুমোদিত বিএড কলেজগুলি জেলা অনুযায়ী নীচে উল্লেখিত:জেলা - মালদহ
জেলা - উত্তর দিনাজপুর: 
জেলা - দক্ষিণ দিনাজপুর: 
("সূত্র: www.ugb.ac.in")
মিশাএল শুমাখার
মিশাএল শুমাখার বা মাইকেল শুমাখার () (জন্ম ৩রা জানুয়ারি, ১৯৬৯, হুর্ট, জার্মানি) একজন প্রাক্তন ফরমুলা-১ রেসিং গাড়িচালক।ফরমুলা-১-এর দাপ্তরিক ওয়েবসাইট অনুযায়ী তিনি পরিসংখ্যানগতভাবে ক্রীড়াটির সর্বকালের সেরা গাড়ীচালক।
সেলেনে
গ্রিক পুরাণে, সেলেনে (প্রাচীন গ্রিক ভাষায়: Σελήνη "সেল্যান্যা") ছিলেন আদি চন্দ্রদেবী। তিনি ছিল টাইটান হাইপেরিয়ন ও থেইয়ার সন্তান। বেশিরভাগ চন্দ্রদেবীর ন্যায় গ্রিক পুরাণে তার বেশ কিছুটা প্রভাব লক্ষ্য করা যায়। তিনি ছিলেন আদি সূর্যদেবতা হেলিয়সের বোন। সন্ধ্যাবেলা যখন তার ভাই হেলিয়সের সূর্যরথের যাত্রা শেষ হত, তখনই সেলেনের চন্দ্ররথের যাত্রা শুরু হত।
রোড্সের অ্যাপোলোনিয়াস এর বিবরণ থেকে জানা যায়, সেলেনে এলিস এর প্রথম রাজা আইথলিউসের পুত্র এন্দিমিওন নামে এক মরণশীল মানুষকে প্রচণ্ড ভালবাসত। সেলিনির অনুরোধে দেবরাজ জিউস তখন এন্দিমিওনকে এক চির-আনন্দ ও প্রশান্তিময় নিদ্রা অথবা সাধারণ মানুষের জীবন এই দুইটি থেকে যেকোন একটি বেছে নিতে বলে। এন্দিমিওন নাকি চির-আনন্দ ও প্রশান্তিময় নিদ্রাই বেছে নিয়েছিল। শুধু তার ঘুমন্ত অসার দেহটি দেবী সেলেনের দ্বারা মাঝে মাঝে পরিচুম্বিত হত।
আস্তেরিয়া
গ্রিক পুরাণে, আস্তেরিয়া (প্রাচীন গ্রিক: Ἀστερία) নামে এগারজন ব্যক্তি ছিলেন। তারা হলেন টাইটান কয়উস ও ফয়বের কন্যা, আমাজন নারী, হেলিয়াড, ডানাইড, আলকিনাইডিস, করোনাসের কন্যা, তেউসারের কন্যা, ফোকাসের উপপত্নী, বেলেরোফোনের উপপত্নী, অ্যাথেনীয় দাসী, এবং তেলেমাকো অপেরার চরিত্র।
আস্তেরিয়া ছিলেন টাইটান কয়উস ও ফয়বের কন্যা এবং লেটোর বোন। হেসিয়ডের "থিওগনি" অনুসারে, পের্সেসের ঔরসে তার গর্ভে একটি সন্তান জন্মে, সে হল ডাইনিদের দেবী হেকাতে।
আস্তেরিয়া ছিলেন হিরাক্লিজ কর্তৃক খুন হওয়া নবম আমাজন নারী।
আস্তেরিয়া বা আস্তরিস ছিলেন হেলিয়স ও ক্লিমেনে বা সেটোর কন্যা। নদীর দেবতা হাইডেসপিসের সাথে তার বিয়ে হয় এবং তাদের পুত্র ডেইয়াডিস ভারতের রাজা হন।
আস্তেরিয়া ছিলেন ডানাইডদের একজন, যারা বিয়ের রাতে তাদের স্বামীকে খুন করত এবং ডানাউসের কন্যা। আস্তেরিয়া স্বল্প সময়ের জন্য চাইতাসের স্ত্রী ছিলেন।
আস্তেরিয়া আলকিনাইডিসদের একজন ছিলেন। সে তার বোনদের সাথে সমুদ্রে উড়ে যায় এবং মাছরাঙ্গা পাখিতে রূপান্তরিত হয়।
আস্তেরিয়া করোনাসের কন্যা এবং সম্ভবত তিনি এবং অ্যাপোলো ভবিষ্যৎদ্রষ্টা ইডমনের পিতামাতা।
তেউসার এবং সাইপ্রাসের ইউনের কন্যার নামও আস্তেরিয়া ছিল।
আস্তেরিয়া বা আস্তেরোডিয়া ছিলেন ফোকাসের উপপত্নী। তাদের সন্তান ক্রিসাস ও পানোপাস।
আস্তেরিয়া ছিলেন হাইডিয়াসের কন্যা। তিনি বেলেরোফোনের উপপত্নী এবং তাদের সন্তান হাইডিসস। তার পুত্র কারিয়া শহর প্রতিষ্ঠা করেন, যা তার নামেই নামকরণ করা হয়।
আস্তেরিয়া একজন অ্যাথেনীয় দাসী ছিলেন যাকে মিনোতরের সম্ভাব্য উৎসর্গ করা হওয়ার কথা ছিল, যা ফুলদানির চিত্রের অঙ্কিত হয়।
ক্রিস্টফ ভিলিবাল্ড গ্লুক তার ১৭৬৫ সালের "তেলেমাকো" অপেরার একটি চরিত্রের নাম দেন আস্তেরিয়া। অপেরাটি হোমারের ওডিসি অবলম্বনে হলেও, সেখানে এই নাম ছিল না।
গাইয়াস জুলিয়াস হাইজিনাস
গাইয়াস জুলিয়াস হাইজিনাস ( খ্রিস্টপূর্ব ৬৪ – ১৭ খ্রিস্টাব্দ) ছিলেন একজন লাতিন লেখক, যদিও এটা পরিষ্কার নয় যে তিনি স্পেনীয় না আলেকজান্দ্রিয় ছিলেন। তিনি ছিলেন বিখ্যাত বিদ্বান আলেক্সান্ডার পলিহিস্টরের ছাত্র এবং সিজার অগাস্টাসের একজন মুক্তিপ্রাপ্ত ক্রীতদাস।
ক্লাইমেন (ওকেয়ানিদ)
ক্লাইমেন ছিলেন একজন ওকেয়ানিদ। সে ছিল টাইটান ইয়াপেটাসের স্ত্রী ও প্রোমেথেউস, এপিমিথিয়াস, অ্যাটলাস ও মেনয়তিউসের মাতা।
গ্রিক সামুদ্রিক দেবতাগণ
গ্রিক পুরাণে বিশাল সংখ্যক সামুদ্রিক দেবতাদের দেখা যায়।
ইলিয়াডে অনুযায়ী সকল গ্রিক সামুদ্রিক দেবতাদের পিতা ও মাতা য্থাক্রমে টাইটান ওসিয়ানাস ও টেথিস। 
পোসাইডন ছিলেন প্রধান অলিম্পিয়ানদের একজন এবং গ্রিক সামুদ্রিক দেবতাদের মধ্যে প্রধান। 
নেরেউস, প্রোতিয়াস, গ্লকাস ও ফোর্কিস — এরা হল সাগরের বৃদ্ধ দেবতাসমূহ। এছাড়া সাগরে অনেক জলপরী (Nymph) রয়েছে।
প্রেমাঙ্কুর আতর্থী
প্রেমাঙ্কুর আতর্থী (জন্ম: ১ জানুয়ারি,১৮৯০ - মৃত্যু: ১৩ অক্টোবর,১৯৬৪) ছিলেন কথাশিল্পী, সাংবাদিক ও চলচ্চিত্র নির্মাতা। ১৮৯০ সালের ১ জানুয়ারি ফরিদপুরে তাঁর জন্ম। পিতা মহেশচন্দ্র আতর্থী ছিলেন ব্রাহ্মসমাজের একজন প্রচারক ও লেখক। শৈশবকাল থেকেই প্রেমাঙ্কুর কলকাতায় বসবাস করেন। সেখানে ব্রাহ্ম বিদ্যালয়ে তাঁর প্রথম অধ্যয়ন শুরু হয়। পরে একে একে ডাফ স্কুল, কেশব একাডেমী, সিটি স্কুল এবং ব্রাহ্ম বয়েজ বোর্ডিং অ্যান্ড ডে স্কুলে তিনি পড়াশুনা করেন। কিন্তু কোথাও স্থায়িভাবে অধ্যয়ন করা তাঁর পক্ষে সম্ভব হয় নি। তবে প্রাতিষ্ঠানিক উচ্চশিক্ষা লাভ করা সম্ভব না হলেও নিজ চেষ্টায় তিনি দেশ-বিদেশের সাহিত্য ও অন্যান্য বিষয়ে গভীর পাণ্ডিত্য অর্জন করেন।
প্রেমাঙ্কুর ছিলেন বাল্যকাল থেকেই কল্পনাপ্রবণ ও অ্যাডভেঞ্চারপ্রিয়। তাই শিক্ষালাভে ব্যর্থ হয়ে তিনি পালিয়ে বোম্বাই যান এবং ওস্তাদ করমতুল্লার নিকট সেতারবাদন শেখেন। কিছুকাল পরে কলকাতায় ফিরে তিনি চৌরঙ্গীর একটি ক্রীড়া সামগ্রীর দোকানে চাকরি করেন। সেখানে কিছুদিন কাজ করার পর তিনি সংবাদপত্রের সঙ্গে যুক্ত হন এবং বৈকালী, যাদুঘর, হিন্দুস্তান, ভারতবর্ষ , সংকল্প, নাচঘর ও ভারতী পত্রিকায় কাজ করেন। আকাশবাণীর বাংলা মুখপত্র বেতারজগৎ-এর তিনিই ছিলেন প্রথম সম্পাদক।
প্রেমাঙ্কুর পুনর্জন্ম নামে একটি বাংলা চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। পরে তিনি চলচ্চিত্র পরিচালনাও করেন। প্রথমে লাহোরের একটি চলচ্চিত্র প্রতিষ্ঠানে এবং পরে কলকাতার নিউ থিয়েটার্স লিমিটেডে তিনি চিত্র পরিচালনা করেন। তাঁর পরিচালিত ছবিগুলির মধ্যে রয়েছে দেনা পাওনা, কপালকুণ্ডলা, দিকশূল, ভারত কী বেটী, সুধার প্রেম, ইহুদী কী লড়কী । এগুলির মধ্যে দেনা পাওনা প্রথম সবাক বাংলা চলচ্চিত্র।
প্রেমাঙ্কুরের সাহিত্যিক অবদান রম্যরস, ঘটনাবৈচিত্র্য ও রোমাঞ্চ দ্বারা ঐশ্বর্যমণ্ডিত। তাঁর উল্লেখযোগ্য রচনা হলো: "আনারকলি" (১৯২৫), "বাজিকর" (১৯২৯), "চাষার মেয়ে" (১৯২৪), "তখত তাউস, মহাস্থবির জাতক" (৩ খণ্ড, ১৯৪৪-৫৪) ইত্যাদি।
১৯৬৪ সালের ১৩ অক্টোবর তাঁর মৃত্যু হয়।
বাংলাপিডিয়ায় প্রেমাঙ্কুর আতর্থী
পোন্তুস
গ্রিক পুরাণে, পোন্তুস হল ধরিত্রীমাতা গেইয়ার সন্তান। তিনি ছিলেন গ্রিক আদ্যকালীন দেবতাদের একজন ও একজন প্রাচীন সমুদ্র দেবতা। গেইয়ার সাথে পোন্তুসের মিলনে নেরেউস, থাউমাস, ফোর্কিস, কেতো ও এউরিবিয়ার জন্ম হয়।
থাউমাস
গ্রিক পুরাণে, থাউমাস হল ধরিত্রীমাতা গেইয়ার ও পোন্তুসের সন্তান। তিনি ছিলেন গ্রিক আদি দেবতাদের একজন ও একজন প্রাচীন সমুদ্র দেবতা। তিনি এলেক্ত্রা নামে এক ওসেয়ানিদকে বিয়ে করেন এবং এলেক্ত্রার গর্ভে তার ঔরসে ইরিস ও তিনজন হার্পি্য়ার জন্ম হয়।
আস্ক্লেপিউস
গ্রিক পুরাণে, আস্ক্লেপিউস ছিলেন চিকিৎসাবিদ্যার দেবতা।
আস্ক্লেপিউস ছিল সূর্যদেবতা আপোল্লো ও করোনিসের সন্তান।
এপিওন।
মাকাওন ও পোদালেইরিউস।
ইয়াসো, আগলাইয়া, পানাকেয়া ও হাইগিএইয়া।
জিউস আস্ক্লেপিউসকে বজ্র নিক্ষেপ করে হত্যা করে কারণ সে মৃত লোকদের আবার জীবিত করে তুলতেন।
হেস্তিয়া
হেস্তিয়া (প্রাচীন গ্রিক ভাষায়: Ἑστία "হেস্তিআ") গ্রিক পুরাণের চুল্লির এবং পারিবারিক ও গৃহস্থালীর সুখশান্তি দেবী। হেস্তিয়া ক্রোনোস ও রিয়ার কন্যা ছিলেন। রোমান পুরাণে হেস্তিয়ার সমতূল্য দেবীর নাম ভেস্তা।
আথেনা
অ্যাথিনা প্রাচীন গ্রিক ধর্ম ও পুরাণে জ্ঞান, সাহস, অণুপ্রেরণা, সভ্যতা, আইন ও ন্যায়বিচার, যুদ্ধকৌশল, গণিত, শক্তি, কৌশল, চারু ও কারুশিল্প এবং দক্ষতার দেবী ছিলেন। মিনার্ভা হচ্ছেন তার সমকক্ষ রোমান দেবী।
গ্রিক পুরাণে অ্যাথিনাকে বীরপুরুষদের একজন বিচক্ষণ সঙ্গী হিসেবে দেখানো হয়েছে এবং তিনি বীরত্বপূর্ণ প্রচেষ্টার পৃষ্ঠপোষক দেবী। তিনি অ্যাথেন্স নগরের পৃষ্ঠপোষক কুমারী দেবী। তার সম্মানে অ্যাথেন্সবাসী নগরের অ্যাক্রোপলিসে(প্রাচীন গ্রিসের উচ্চভূমিতে নগরদুর্গ) পার্থেনন প্রতিষ্ঠা করে, অ্যাথেন্স নগরের নামকরণও তার নামানুসারে করা।
অ্যাথিনার পূজা-অর্চনা এতটাই অব্যাহত ছিল যে তার সম্পর্কে প্রচলিত প্রাচীন পুরাণ কাহিনীগুলো পুনর্গঠন করে পরিবর্তনশীল সংস্কৃতির উপযোগী করে তোলা হয়েছিল। নগরের রক্ষাকর্ত্রী হিসেবে তার ভূমিকা থেকে গ্রিক সাম্রাজ্যের অনেক মানুষ "অ্যাথিনা পোলিয়াস" ("শহরের অ্যাথিনা") হিসেবে তার আরাধনা করত (প্রাচীন গ্রিসে "পোলিস" বলতে নগররাষ্ট্র বুঝাতো)। যদিও অ্যাথেন্স নগর ও দেবী অ্যাথিনা কার্যত একই নাম বহন করে (দেবী "অ্যাথিনা", নগর "অ্যাথিনাই"), তবে এটি জানা সম্ভব হয়নি এই দুটো শব্দের কোনটি থেকে অপরটির উৎপত্তি হয়েছে।
সাধারণ বর্ণনায় অ্যাথিনাকে জিউসের কন্যা হিসাবে বলা হয়। এছাড়াও তাঁর আরেকটি বিশেষত্ব হচ্ছে তিনি জিউসের প্রথম কন্যা। যে অস্ত্রর জন্য তিনি বিখ্যাত তা তিনি
এবং জিউস দুজনেই ব্যবহার করেছিলেন।
অ্যাথিনাকে গ্রিক নগর সমূহের বিশেষ করে এথেন্সের প্রধান রক্ষক বলা হতো। তার নাম অনূসারেই এথেন্সের নামকরণ করা হয়। দেবীদের মধ্যে একমাত্র তিনিই
কঠোরভাবে সতীত্ব রক্ষা করতেন।
চিরকুমারী অ্যাথিনা প্যালাস অ্যাথিনা নামেও অভিহিত হয়ে থাকেন। কথিত আছে প্যালাস নামে তার এক প্রিয় শখী ছিল। একদিন খেলার সময় দুর্ঘটনাক্রমে তাঁর হাতেই
প্যালাস নিহত হয়। শোকার্ত অ্যাথিনা নিহত শখীর স্মরণে নিজের নামের সাথে প্যালাস যুক্ত করে নেন। অন্য কাহীনিতে আছে, প্যালাস নামে এক টাইটানকে হত্যা
করার পর তিনি এই ঘটনার স্মারক হিসাবে নিযের নামের সাথে প্যালাস যুক্ত করে নেন।
অ্যাথিনা জিউসের প্রথম কন্যা। মেটিসের গর্ভস্থ সন্তান জিউসের উপর প্রাধান্য বিস্তার করবে- এই ভয়ে ভীত হয়ে জিউস গর্ভবতী মেটিসকে
গিলে ফেলেন। এর কিছুদিন পর জিউস মাথায় অত্যন্ত যন্ত্রণা বোধ করতে থাকেন। তঁর মনে হতে থাকে মাথা ভেদ করে কিছু একটা বের হয়ে আসতে চায়। দেব-কারিগর
হেফেস্টাস তখন কুড়ুল দিয়ে জিউসের মাথা ফাঁক করে দেন। আর ঠিক সেই মুহূর্তেই পূর্ণযুবতী অ্যাথিনা রণরঙ্গিনী বেশে চতুর্দিক প্রকম্পিত করে আবির্ভুত হন।
'সুন্দরী শ্রেষ্ঠার প্রাপ্য' বাক্য খচিত স্বর্ণ আপেল প্যালাস অ্যাথিনাকে না দেয়ায় তিনি ট্রয় যুদ্ধে গ্রিক পক্ষ অবলম্বন করেন।
অডিসিউস, জ্যাসন, অর্গোনেটদের তিনি প্রধান পৃষ্ঠপোষ্ক ছিলেন। অ্যাথিনার অভিশাপেই আরাকনি মাকড়সায় পরিণত হন।
রোমান পুরাণে অ্যাথিনাকে মিনার্ভা বলা হয়।
আর্তেমিস
আর্টেমিস গ্রিক পুরাণের অরণ্যদেবী এবং বারো অলিম্পিয়ানদের অন্যতম। রোমক পুরাণে আর্টেমিসের প্রতিষঙ্গী চরিত্র ডায়ানা। অ্যাপোলো এবং আর্টেমিস যমজ ভাইবোন।
গ্রিক পুরাণে আর্টেমিসকে চিরকাল অরণ্যচারী এবং চিরকুমারীরূপে ফুটিয়ে তোলা হয়েছে। তাঁর সহচরী বনপরীরাও তাঁরই মতো চিরকুমারী। দেবতা এমনকি মানুষও কখনো আর্টেমিস এবং তাঁর সহচরীদের ভালোবাসা পায়নি। কেবল কিছুকালের জন্য বিখ্যাত শিকারী ওরাইয়নের সঙ্গে আর্টেমিসের শখ্য গড়ে উঠেছিলো। কিন্তু দুর্ভাগ্যবশত ওরাইয়ন, অ্যাপোলোর চক্রান্তে আর্টেমিসের হাতেই নিহত হন।
আর্টেমিস অতি অল্পতেই উত্তেজিত ও রাগান্বিত হন এবং তাঁর বিরাগভাজনদেরকে কঠিনতম শাস্তি দেন। নাইওবীর সাত কন্যাকে তিনি হত্যা করেন এবং তাঁর অভিশাপের কারণে তিনি অ্যাকটিয়ন মৃগের রূপ ধারণ করলে নিজের শিকারী কুকুরদের দ্বারা নিহত হন।
আর্টেমিস, গ্রিক ও ট্রয়ের যুদ্ধে অ্যাপোলোর সাথে ট্রোজানপক্ষ অবলম্বন করলে হেরা কর্তৃক প্রহৃত হন এবং পালিয়ে যেতে বাধ্য হন।
আরেস
অ্যারিসবা আরেস (ইংরেজি:Ares) গ্রিক পুরাণে দেবরাজ জিউস এবং হেরার পুত্র। তাকে কোথাও রণদেবতা হিসেবে উল্লেখ করলেও অ্যারিস মূলতঃ রক্তলোলুপ ক্রূর দেবতা। রোমান পুরাণে অ্যারিসের সমকক্ষ দেবতার নাম মার্স।
আরেস নামটি গ্রিক শব্দ ἀρή (arē) থেকে এসেছে। এই শব্দটির বির্বতিত রুপ ἀρά (ara) মানে ধ্বংস, বিনাশ।
হেফাইস্তোস
হেফেস্টাস গ্রিক পুরান অনুসারে দেবকারিগর বা প্রযুক্তি বিষয়ক বিশেষভাবে কামার, ভাস্কর্য, ধাতু এবং আগুন ইত্যাদির দেবতা। রোমান পুরাণ অনুসারে হেফেস্টাসের সমকক্ষ দেবতার নাম ভালকান। হেফেস্টাস জিউস এবং হেরার পুত্র।
ফোর্কিস
গ্রিক পুরাণে, ফোর্কিস ছিল পোন্তুস ও ধরিত্রীমাতা গেইয়ার সন্তান। তার বোন কেতো ছিল তার স্ত্রী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)।
গর্গনেস
গ্রিক পুরাণে, গর্গনেসরা (গ্রিক: γοργώ বা γοργών) ছিল ফোর্কিস ও কেতোর সন্তান। তারা তিন বোন ছিল রাক্ষসী। তারা ছিল অনেক প্রাচীন এবং তারা ছিল তীক্ষ্ণ-দন্তবিশিষ্ট। তাদের তিনজনের নাম হল - মেদুসা, এউরিয়ালে ও স্থেন্নো। এদের মধ্যে শুধুমাত্র মেদুসাই ছিল মরণশীল, অন্য দুইজন ছিল অমর। মেদুসা দেখতে এতই ভয়ংকর ছিল যে কোন মরণশীল মানুষ তার দিকে তাকালেই ভয়ে জমে পাথর হয়ে যেত। পরবর্তীতে জিউস-পুত্র পের্সেউস মেদুসাকে বধ করে।
পের্সেউস
গ্রিক পুরাণে, পের্সেউস ছিল মাইকেনাই এর পের্সেউসীয় বংশের প্রতিষ্ঠাতা। এই পের্সেউসই রাক্ষসী মেদুসাকে বধ করে এবং একটি সামুদ্রিক রাক্ষসকে(ক্রেকেন) বধ করে আন্দ্রোমেদাকে রক্ষা করে ও তাকে বিয়ে করে।
পের্সেউস ছিল দানাই ও জিউসের পুত্র। দানাই ছিল তার পিতা আর্গসের রাজা আক্রিসিউসের একমাত্র সন্তান। একবার আক্রিসিউস এই দৈববাণী শুনলেন যে তিনি তার আপন পৌত্রের হাতে নিহত হবেন। তাই তিনি তার একমাত্র কন্যা দানাইকে কারাগারে বন্দী করেলেন যেন কোনদিনও কোন পুরুষ তার সাথে মিলিত হতে না পারে ও এভাবে তার হত্যাকারীর জন্মও যেন না হয়। কিন্তু একদিন দেবরাজ জিউস স্বর্ণবৃষ্টির আকারে সেই কারাকক্ষে এসে দানাই এর সাথে মিলিত হলেন এবং এর কিছুদিন পরেই পের্সেউসের জন্ম হল। যখন রাজা আক্রিসিউস দেখলো যে তার কন্যা দানাই একটি পুত্রসন্তান প্রসব করেছে, সে নিজ হাতে শিশুটিকে বধ করলো না। কারণ সে ভেবেছিল এতে দেবতারা তার ওপর রেগে যাবে। তাই সে দানাই ও শিশু পের্সেউসকে একটি বাক্সে বন্দী করে বাক্সটি ঝঞ্ঝাবিক্ষুব্ধ সমুদ্রে নিক্ষেপ করলেন। কিন্তু জিউস ঝড় থামিয়ে তার ঔরসজাত পুত্র ও দানাইকে রক্ষা করলেন। তখন বাক্সটি ভাসতে ভাসতে সেরিফস নামক একটি দ্বীপের সৈকতে এসে পড়ল। দিক্তিস নামে এক জেলে তাদের দেখতে পেয়ে উদ্ধার করলো এবং তাদের তার ঘরে নিয়ে গেল। দিক্তিসের ভাই পলিদেক্তেস ছিল দ্বীপটির রাজা।
কিছুদিন পরে পলিদিক্তিস দানাইকে ভালবেসে ফেলল ও তাকে বিয়ে করতে চাইল এবং পের্সেউসকে দ্বীপ হতে নির্বাসনে পাঠাতে চাইল। তখন পলিদেক্তেস পের্সেউসকে হত্যার জন্য এক ষড়যন্ত্র করল। সে পের্সেউসকে বলল, সে রাজকন্যা হিপ্পোদামিয়াকে বিয়ে করতে চায় কিন্তু হিপ্পোদামিয়াকে উপহার হিসাবে একটি ভাল ঘোড়া দেওয়ার মত সাধ্য তার নেই কারণ সে একজন জেলে। তখন পের্সেউস বলল যে পলিদেক্তেস যদি তার মায়ের পরিবর্তে অন্য কাউকে বিয়ে করতে চায় তাহলে সে উপহার হিসাবে রাক্ষসী মেদুসার মাথাও এনে দিতে রাজি আছে। পলিদেক্তেস বলল যে মেদুসার মাথা যেকোন ঘোড়ার চেয়ে দামী। তখনই পের্সেউস তা মেদুসার মাথা এনে দিতে রাজি হয়ে গেল। এভাবে পলিদেক্তেস কৌশলে পের্সেউসকে মৃত্যুর মুখে ঠেলে দিল। দেবতাদের সাহায্যে পের্সেউস মেদুসাকে বধ করে।
পের্সেউস রাক্ষসী মেদুসার মাথা দিয়ে সামুদ্রিক রাক্ষস ক্রেকেনকে পাথর বানিয়ে বধ করেন এবং আন্দ্রোমেদাকে ক্রেকেন এর হাত থেকে রক্ষা করেন। পরবর্তীতে তার সাথে আন্দ্রোমেদার বিয়ে হয়।
একিদ্‌না
গ্রিক পুরাণে, একিদ্‌না ছিল ফোর্কিস ও কেতোর সন্তান। তার বোনেরা হল তিনজন গর্গন ও তিনজন গ্রাইয়া। একিদ্না ছিল এক স্ত্রী-ড্রাগন। তার্তারুস ও গেইয়ার পুত্র ভয়ংকর দৈত্য তাইফন ছিল তার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। জিউসের হাতে তাইফন নিহত হয়।
তাইফন
গ্রিক পুরাণে, তাইফন ভয়ংকর অমর দৈত্য। তাইফন ছিল তার্তারুস ও ধরিত্রীমাতা গেইয়ার সন্তান। এমনকি দেবতারা পর্যন্ত তাকে ভয় পেত। সে ছিল একিদ্নার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। পরবর্তীকালে জিউস তাইফনকে বধ করে।
ওর্থরুস
গ্রিক পুরাণে, লের্নীয় হাইদ্রা ছিল দুই-মাথাওয়ালা এক শিকারি কুকুর। ওর্থরুস ছিল তাইফন ও একিদ্নার সন্তান। পরবর্তীকালে হেরাক্লেস তাকে বধ করে। ওর্থরুসের সাথে তার বোন শিমাইরার মিলনে নেমিয়ার সিংহ ও স্ফিংক্সের জন্ম হয়।
খিমাইরা
খিমাইরা () হচ্ছে গ্রিক পুরাণের এক ভয়ংকর ড্রাগন। শিমাইরা ছিল তাইফন ও একিদ্নার সন্তান। পরবর্তীতে বেল্লেরোফোন তাকে বধ করে। খিমাইরার সাথে তার ভাই ওর্থরুসের মিলনে নেমিয়ার সিংহ ও স্ফিংক্সের জন্ম হয়। এটি অগ্নি উদ্গীরণকারী প্রাণী। গ্রীক পুরাণের এই দানব প্রাণিটি যার মুখ সিংহের, দেহ ছাগলের আর লেজ সাপের মতো।
স্ফিংক্স
স্ফিংক্স (, Bœotian: Φίξ "/Phix", ) একটি পৌরাণিক সৃষ্টি যার শরীরের নিচের অংশ সিংহাকৃতির এবং উপরে মানব মাথার মতোন।
গ্রিক ঐতিহ্য মতে এদের পশ্চাদ্দেশ সিংহের মত, প্রায়ই এর পাখির ডানার মত বড় ডানা থাকে এবং এর মুখমন্ডল মানুষের মুখের মতোন হয়ে থাকে। পুরাণে একে বিশ্বাসঘাতক এবং নির্দয় হিসেবে বর্ণনা করা হয়। পৌরাণিক গল্পে এর ধাঁধায় ব্যর্থ ব্যাক্তিদের একটি নির্দিষ্ট পরিনতি বরন করতে হয়। এসকল ব্যাক্তিরা স্ফিংক্সের হাতে খুন হয় এমনকি এই দানব তাদের ভক্ষণ করে। পুরাণে বর্ণিত এ স্ফিংক্সকে অডিপাসের নাটকেও দেখা যায়। গ্রীক পুরাণে এরা নারী-আকৃতির হলেও, মিশরীয় স্ফিংক্সগুলো সাধারণত পুরুষ আকৃতির (এন্ড্রোস্ফিংক্স)। মিশরীয় পুরাণের স্ফিংক্স ছিলো উপকারী কিন্তু গ্রীক পুরাণের স্ফিংক্সের মত একই রকম দুর্দান্ত শক্তিসম্পন্ন। তবে উভয় পুরাণেই এদেরকে বর্ণনা করা হয় মন্দির কিংবা সমতুল্য অঞ্চলের প্রবেশদ্বারের প্রহরীস্বরূপ।
রেনেসাঁস এর সময়ে আধুনিক চিত্রকল্পে স্ফিংক্স ইউরোপে পুনরুজ্জীবিত হয়। পরবর্তীতে, এর ভাবমূর্তি আরও বিভিন্ন সংস্কৃতিতে অপরিবর্তিত ভাবেই প্রতিফলিত হয়, যদিও কিছু ক্ষেত্রে মূলধারার বাইরের কিছু ধারণাও এর সাথে যোগ হতে দেখা যায়।
স্ফিংক্স সাধারণত, স্থাপত্যনিদর্শন যেমন, রাজকীয় সৌধ কিংবা ধর্মীয় মন্দিরের সাথে সম্পৃক্ত। এখন পর্যন্ত পাওয়া সব'চে প্রাচীন স্ফিংক্সটি পাওয়া যায় গোবেলকি তেপে এর কাছাকাছি কর্তিক তেপের প্রায় ১২০ মাইল পূর্বে নেভালি কোরিতে। এটি প্রায় খৃস্টপূর্ব ৯৫০০ সালের স্ফিংক্স।
তার্তারুস
গ্রিক পুরাণে, তার্তারুস ছিল দুইটি ভিন্ন অর্থে ব্যবহৃত হয়েছে।
গ্রিক পুরাণে, তার্তারুস ছিল মৌলিক গ্রিক আদি দেবতাদের একজন। কাওস, গেইয়া ও এরোসের সাথে তার জন্ম হয়। হেসিয়দের লিপি অনুযায়ী তার ঔরসে গেইয়ার গর্ভে তাইফন নামে এক দানবের জন্ম হয়। 
গ্রিক পুরাণের নরক-প্রদেশের নামও তার্তারুস ছিল, যেখানে পাপাত্মারা পৃথিবীতে তাদের কৃতকর্মের জন্য শাস্তি পেত। এই তার্তারুস ছিল অতি ভয়ানক এক স্থান। জীবিত মানুষেরা এখানে প্রবেশ করতে পারত না। সের্বেরুস নামে ভয়ংকর এক তিন মাথাওয়ালা কুকুর ছিল তার্তারুসের প্রহরী। কোন জীবিত মানুষ যদি এখানে প্রবেশ করার চেষ্টা করত অথবা কোন আত্মা যদি এখান থেকে পালিয়ে আসার চেষ্টা করত তাহলে সের্বেরুস তাকে সঙ্গে সঙ্গে হত্যা করত। তার্তারুসের অর্থাৎ নরকের রাজা ছিল মৃত্যুর দেবতা হেডিস।
লাদন
গ্রিক পুরাণে, লাদন (প্রাচীন গ্রিক ভাষায়: Λάδων "লাদন্‌") ছিল শত-মস্তকবিশিষ্ট এক ড্রাগন। লাদন ছিল ফোর্কিস ও কেতোর সন্তান। একে "দ্রাকো হেস্পেরিদুম" অর্থাৎ "হেস্পেরীয় ড্রাগন"ও বলা হত। এই লাদন হেস্পেরিদেসের সোনার আপেলগুলোর প্রহরী ছিল। তাছাড়া সে তিতান আতলাসকে দংশন করে যন্ত্রণা দিত।
পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয়
পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয় পশ্চিমবঙ্গের প্রাণী ও মৎস্যবিজ্ঞান পঠনপাঠনের একটি বিশেষায়িত বিশ্ববিদ্যালয়। বিধানসভায় পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয় আইন-ছয়, ১৯৯৫ পাস হলে এই আইনবলে ২ জানুয়ারি, ১৯৯৫ তারিখে রাজধানী কলকাতায় এটি প্রতিষ্ঠিত হয়। এর আগে পশুচিকিৎসা সংক্রান্ত বিদ্যা বাংলায় চালু হয়েছিল ১৮৯৩ সালে বেঙ্গল ভেটারনারি কলেজের মাধ্যমে। এটি ছিল দেশের দ্বিতীয় প্রাচীনতম পশুচিকিৎসা কলেজ। ১৯৭৪ সালের পূর্ব পর্যন্ত কলেজটি কলকাতা বিশ্ববিদ্যালয়ের অন্তর্ভুক্ত ছিল। ১৯৭৪ সালে এটি নদিয়া জেলার মোহনপুরে অবস্থিত বিধানচন্দ্র কৃষি বিশ্ববিদ্যালয়ের পশুচিকিৎসা ও প্রাণীবিজ্ঞান ফ্যাকাল্টির সঙ্গে সংযুক্ত হয়।
কলকাতা মেট্রোপলিটান ডেভেলপমেন্ট অথরিটি
কলকাতা মেট্রোপলিটান ডেভেলপমেন্ট অথরিটি বা কেএমডিএ পশ্চিমবঙ্গের কলকাতা মহানগরীয় অঞ্চল বা কলকাতা মেট্রোপলিটান অঞ্চলের জন্য স্থাপিত একটি বিধিবদ্ধ পরিকল্পনা ও উন্নয়ন পরিষদ। ১৯৭০ সালে রাষ্ট্রপতির অধ্যাদেশ বলে এই সংস্থার জন্ম। ১৯৭৪ সালে স্থাপিত হয় এর পরিকল্পনা অধিকরণ। বর্তমানে এটি পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন, ১৯৭৯ মোতাবেক কাজকর্ম চালায়।
কেএমডিএ-এর পূর্বনাম ক্যালকাটা মেট্রোপলিটান ডেভেলপমেন্ট অথরিটি। এখনও এটি এর পুরনো লোগোটিই ব্যবহার করে। পশ্চিমবঙ্গ সরকারের পুর ও নগরোন্নয়ন দপ্তরের অধীনস্থ এই সংস্থার কাজ বহুমুখী। এটি একটি নগর পরিকল্পনা সংস্থা। নতুন অঞ্চল ও টাউনশিপের রূপরেখা নির্মানও এরই হাতে ন্যস্ত। তেমনি জলসরবরাহ, জলনিষ্কাষণ ও বর্জ্য ব্যবস্থাপনার মতো সাধারণ পরিকাঠামোগত কাজগুলিও এই সংস্থাই করে থাকে। এছাড়াও কেএমডিএ কলকাতা মেট্রোপলিটান প্ল্যানিং কমিটির প্রযুক্তিগত সচিবালয়।
কলকাতা মহানগর অঞ্চল
কলকাতা মহানগরীয় অঞ্চল বা কলকাতা মেট্রোপলিটান অঞ্চল পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। কলকাতা মহানগরীয় অঞ্চল নিম্নোক্ত অঞ্চলগুলির সমষ্টি:
২০০১ সালে জনগণনার তথ্য অনুসারে কলকাতা মহানগরীয় অঞ্চলের মোট জনসংখ্যা ১৩,২১৬,৫৪৬ জন অর্থাৎ ১ কোটি ৩০ লক্ষের কিছু বেশি। অঞ্চলটির আয়তন ১,০২৬ বর্গ কিলোমিটার এবং জনঘনত্ব প্রতি বর্গ কিলোমিটারে ১২,৮৮৩ জন। ২০০৩ সালের একটি কেএমডিএ রিপোর্ট অনুসারে এই অঞ্চলের আনুমানিক জনসংখ্যা ১৪,০০০,০০০ জন। আয়তন ১৭৮৫ বর্গ কিলোমিটার এবং জনঘনত্ব প্রতি বর্গকিলোমিটারে ৭৮৪৩ জন। আবার ২০০৫ সালের একটি কেএমডিএ রিপোর্ট জানাচ্ছে এই অঞ্চলের জনসংখ্যা দেড় কোটি অতিক্রম করেছে। আয়তনও বেড়ে দাঁড়িয়েছে ১৮৫৪ বর্গ কিলোমিটারে।
উত্তরবঙ্গ কৃষি বিশ্ববিদ্যালয়
উত্তরবঙ্গ কৃষি বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে কোচবিহার জেলার পুন্ডিবাড়িতে অবস্থিত একটি কৃষি বিশ্ববিদ্যালয়। এটি কোচবিহার শহর থেকে ১৫ কিলোমিটার দূরে অবস্থিত। এই বিশ্ববিদ্যালয়ে উদ্যানপালন, কৃষিবিদ্যা, ও কৃষি ইঞ্জিনিয়ারিং পড়ানো হয়ে থাকে।
পশ্চিমবঙ্গ স্বাস্থ্যবিজ্ঞান বিশ্ববিদ্যালয়
পশ্চিমবঙ্গ স্বাস্থ্যবিজ্ঞান বিশ্ববিদ্যালয় বা ওয়েস্ট বেঙ্গল ইউনিভার্সিটি অফ হেলথ সায়েন্সেস ভারতের পশ্চিমবঙ্গ রাজ্যের রাজধানী কলকাতায় অবস্থিত একটি একটি বিশেষায়িত স্বাস্থ্যবিজ্ঞান বিশ্ববিদ্যালয়। স্বাস্থ্যবিজ্ঞান ও চিকিৎসাবিদ্যা শিক্ষাব্যবস্থার উন্নতি ঘটাতে কলকাতা, বর্ধমান ও উত্তরবঙ্গ বিশ্ববিদ্যালয়ের এই সকল বিভাগগুলিকে এক ছাতার তলায় এনে পশ্চিমবঙ্গ বিধানসভায় একটি আইন পাস করে এই বিশ্ববিদ্যালয় স্থাপিত হয়।
আনেমোই
গ্রিক পুরাণে, বায়ুর চারজন দেবতাকে সমষ্টিগতভাবে আনেমোই (প্রাচীন গ্রিক ভাষায়: Ἄνεμοι "আনেমোই" অর্থাৎ "বায়ু") বলা হয়। সংক্ষেপে, বোরেয়াস - উত্তর বায়ু ও শীতকালের ঠান্ডা বাতাস, নোতুস - দক্ষিণ বায়ু ও গ্রীষ্মকাল ও শরতকালের ঝড়ো বাতাস, জেফাইরুস - পশ্চিমা বায়ু ও বসন্তকালের মৃদুমন্দ বাতাস ও এউরুস - পূর্ব বায়ুর দেবতা। এরা সবাই টাইটান দেবতা আস্ত্রাইয়ুস ও ঊষাদেবী এয়সের সন্তান। 
বোরেয়াস হল উত্তর বায়ু ও শীতকালের ঠান্ডা বাতাসের দেবতা। 
রোমান পুরাণ অনুসারে বোরেয়াসের সমকক্ষ দেবতা হল আকুইলো।
নোতুস হল দক্ষিণ বায়ু ও গ্রীষ্মকাল ও শরতকালের ঝড়ো বাতাসের দেবতা। 
রোমান পুরাণ অনুসারে নোতুসের সমকক্ষ দেবতা হল আউস্তের।
জেফাইরুস হল পশ্চিমা বায়ু ও বসন্তকালের মৃদুমন্দ বাতাসের দেবতা। 
রোমান পুরাণ অনুসারে জেফাইরুসের সমকক্ষ দেবতা হল ফাভোনিউস।
এউরুস হল পূর্ব বায়ুর দেবতা। 
রোমান পুরাণ অনুসারে এউরুসের সমকক্ষ দেবতা হল ভুল্তুর্নুস।
উপরিউক্ত চারজন দেবতা ছাড়াও আরও চারজন গৌণ বায়ুদেবতা রয়েছে। এরা হল - কাইকিউস, আপেলিওতেস, স্কিরন ও লিভাস।
কাইকিউস ছিল উত্তর-পূর্ব বায়ুর গ্রিক দেবতা। রোমানরাও তাকে কাইকিউস বলত।আপেলিওতেস ছিল দক্ষিণ-পূর্ব বায়ুর গ্রিক দেবতা। তার রোমান সমকক্ষ দেবতার নাম সুব্সোলানুস।স্কিরন ছিল উত্তর-পশ্চিম বায়ুর গ্রিক দেবতা। তার রোমান সমকক্ষ দেবতার নাম কাউরুস বা কোরুস।লিভাস ছিল দক্ষিণ-পশ্চিম বায়ুর গ্রিক দেবতা। তার রোমান সমকক্ষ দেবতার নাম আফ্রিকুস।
পশ্চিমবঙ্গ রাষ্ট্রীয় বিশ্ববিদ্যালয়
পশ্চিমবঙ্গ রাষ্ট্রীয় বিশ্ববিদ্যালয় বা ওয়েস্ট বেঙ্গল স্টেট ইউনিভার্সিটি ভারতের পশ্চিমবঙ্গ রাজ্যের একটি নবগঠিত সরকারি বিশ্ববিদ্যালয়। এটি উত্তর ২৪ পরগনার সদর বারাসতে অবস্থিত। বিশিষ্ট শিক্ষাবিদ প্রোফেসর বাসব চৌধুরী২০১৫ সালের সেপ্টেম্বর মাসে এই বিশ্ববিদ্যালয়ের উপাচার্য হিসেবে নিযুক্ত হয়েছেন। জেলার মোট ৫৭টি কলেজ এই বিশ্ববিদ্যালয়ের এক্তিয়ারভুক্ত হয়েছে। এগুলি পূর্বে কলকাতা বিশ্ববিদ্যালয়ের অন্তর্ভুক্ত ছিল।
পাল্লাস
গ্রিক পুরাণে, পাল্লাস ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পের্সেসের ভাই। তার সাথে স্তাইক্সের বিয়ে হয়। তাদের সন্তানেরা হল - নিকে, জেলুস, ক্রাতুস ও বিয়া।
পের্সেস (টাইটান)
গ্রিক পুরাণে, পের্সেস (প্রাচীন গ্রিক: Πέρσης) ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পাল্লাসের ভাই। তার নামটি প্রাচীন গ্রিক শব্দ "পের্থো" (perthō) থেকে নেওয়া হয়েছে, যার অর্থ হল "লুণ্ঠন করা", "ধ্বংস করা"। এ থেকেই তিনি গ্রিক পুরাণে ধ্বংস প্রবণতার টাইটান দেবতা। তার সাথে টাইটান ফয়বে ও কয়উসের কন্যা আস্তেরিয়ার বিয়ে হয়। তাদের হেকাতে নামে একটিমাত্র কন্যাসন্তান ছিল। হেকাতেকে জিউস বনভূমি, শিশু জন্ম, ডাইনী, ও জাদুবিদ্যার দেবীর সম্মান প্রদান করেন।
কল্যাণী বিশ্ববিদ্যালয়
কল্যাণী বিশ্ববিদ্যালয় ভারতের পশ্চিমবঙ্গ রাজ্যের নদিয়া জেলায় অবস্থিত একটি বিশ্ববিদ্যালয়। ১ নভেম্বর, ১৯৬০ তারিখে স্থাপিত এই বিশ্ববিদ্যালয়টি ন্যাক কর্তৃক তিন তারা বিশ্ববিদ্যালয়ের মর্যাদাপ্রাপ্ত। এই বিশ্ববিদ্যালয়ের ক্যাম্পাসের মোট আয়তন ৪০০ একর এবং এই বিশ্ববিদ্যালয় কর্তৃক সহায়তা ও অনুমোদনপ্রাপ্ত কলেজের সংখ্যা ৩৭ (১৬টি নদিয়ায়, ২০টি মুর্শিদাবাদে ও ১টি উত্তর ২৪ পরগনায়)। এগুলি ছাড়া বিগত বছরগুলিতে বেশ কয়েকটি ইঞ্জিনিয়ারিং কলেজও এই বিশ্ববিদ্যালয়ের অনুমোদন পেয়েছে। ২১৭ জন শিক্ষক ও ২০০০ স্নাতকোত্তর ও পিএইচডি ছাত্রছাত্রী সহ এই বিশ্ববিদ্যালয়ের অনুষদগুলি হল বিজ্ঞান, কলা ও বাণিজ্য, শিক্ষা, ইঞ্জিনিয়ারিং, টেকনোলজি ও ম্যানেজমেন্ট, আইন, সঙ্গীত ও চারুকলা। মোট বিভাগের সংখ্যা ২৫।
রাজধানী কলকাতার ৫০ কিলোমিটার উত্তরে নয়নাভিরাম গ্রামীণ পরিবেশে কল্যাণী বিশ্ববিদ্যালয়ের মূল ও বৃহৎ শিক্ষাপ্রাঙ্গণটি অবস্থিত। এই অবস্থানগত সুবিধা বিশ্ববিদ্যালয়ের ‘ক্যাফেটেরিয়া অ্যাপ্রোচ’-এর পক্ষে বিশেষ উপযুক্ত। 
পদার্থবিদ্যা, রসায়নবিদ্যা, পরিবেশ বিজ্ঞান, জীববিদ্যা, উদ্ভিদবিদ্যা, পরিসংখ্যাতত্ববিদ্যা, গণিত।
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা
দ্য শাইনিং (চলচ্চিত্র)
দ্য শাইনিং () স্ট্যানলি কুবরিক পরিচালিত ভৌতিক চলচ্চিত্র যা ১৯৮০ সালে মুক্তি পায়। স্টিফেন কিং এর একই নামের উপন্যাস থেকে এই চলচ্চিত্র নির্মিত হয়েছে। চিত্রনাট্য লিখেছেন যৌথভাবে স্ট্যানলি কুবরিক ও ডায়ান জনসন।
মুক্তি পাওয়ার পর প্রথম দিকে চলচ্চিত্রটির খুব বেশি প্রশংসা হয়নি। সবাই মোটামুটি বলে মন্তব্য করেছিলেন। বক্স অফিসেও খুব বেশি হিট করেনি। কিন্তু যত দিন যেতে থাকে এর খ্যাতিও তত বাড়তে থাকে। বর্তমানে এই সিনেমাকে ভৌতিক চলচ্চিত্রের ইতিহাসে একটি মাইলফলক হিসেবে আখ্যায়িত করা হয়। উপন্যাসের লেখক স্টিফেন কিং অবশ্য সিনেমা দেখে সন্তুষ্ট হতে পারেননি। তার মতে, সিনেমাটি খারাপ না হলেও এতে তার উপন্যাসের সার্থক রূপায়ণ হয়নি। ১৯৯৭ সালে তিনি তার এই উপন্যাস থেকে হওয়া একটি টিভি মিনি-সিরিজ প্রযোজনা করেন।
সিনেমায় "জ্যাক টরেন্স" নামক এক লেখকের গল্প বলা হয়েছে। জ্যাক "দি আউটলুক" নামক এক হোটেলের শীতকালীন তত্ত্বাবধায়কের চাকুরি গ্রহণ করে। এই হোটেল আবার শীতের সময় তুষারে আবৃত হয়ে পড়ে, গাড়ি চলাচল অসম্ভব হয়ে উঠে এবং যোগাযোগও প্রায় বিচ্ছিন্ন হয়ে যায়। জ্যাক তার স্ত্রী ও ছেলেকে নিয়ে হোটেলে চলে আসে। হোটেলের প্রধান রাঁধুনী জ্যাকের ছেলে ড্যানির অস্বাভাবিক মনোবৃত্তিক ক্ষমতা বুঝতে পারে। রাঁধুনির পরিবারে এই ক্ষমতাকে "শাইনিং" নামে ডাকা হয়। এই ক্ষমতার কারণে ড্যানি হোটেলে ভূত-প্রেতের উপস্থিতি টের পায়, ঠিক যেমন রাঁধুনি পেত। অবশেষে তুষারপাত শুরু হয়। হোটেলে জ্যাক ও তার পরিবার ছাড়া আর কেউ থাকে না। এই পরিস্থিতিতে জ্যাক ভূতের প্রভাবে মানসিক বিকৃতির স্বীকার হয় এবং তার স্ত্রী ও সন্তানকে হত্যার চেষ্টা করে।
স্তাইক্স (ওকেয়ানিদ)
গ্রিক পুরাণে, স্তাইক্স ছিল ওকেয়ানুস ও টেথিসের কন্যা। সে ছিল স্টিক্স নদীর দেবী। টাইটান ক্রিউসের পুত্র পাল্লাসের সাথে তার বিয়ে হয়। তাদের সন্তানেরা হল - নিকে, জেলুস, ক্রাতুস ও বিয়া।
নিকে (পৌরাণিক চরিত্র)
গ্রিক পুরাণে, নিকে ছিল একজন দেবী ও বিজয়ের প্রতিক। তার রোমান সমকক্ষ দেবী ছিল ভিক্তোরিয়া। সে ছিল টাইটান গোত্রভুক্ত দেবতা পাল্লাস ও ওকেয়ানিদ স্তাইক্সের কন্যা ও জেলুস, ক্রাতুস ও বিয়ার বোন। এছাড়া নিকে শক্তি ও গতির দেবী।